Janubiy koreyalik qo‘shiqchi PSY’ning yangi qo‘shig‘i ijtimoiy tarmoqlarni zabt etmoqda

Janubiy koreyalik qo‘shiqchi PSY’ning YouTube’dagi rasmiy kanalida uning yangi Daddy qo‘shig‘iga ishlangan klipi paydo bo‘ldi. Bu haqda “Korrespondent.net” xabar beradi.

Klipni to‘qqiz soat ichida 919 ming kishi tomosha qilib, u 84 mingdan ortiq “layk” to‘pladi.
Avvalroq Seulda Janubiy koreyalik PSY’ning Gangnam Style klipidagi raqsiga haykal o‘rnatilishi haqida ma’lum qilingan edi.
Gangnam Style 2012-yilda butun dunyoda ommalashdi. Ushbu qo‘shiqqa ishlangan video ko‘rilishi bo‘yicha hozirgacha YouTube’da birinchilikni boy bermay kelyapti (2,4 milliardan ziyod).